ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02670019793
ขอให้ปรับปรุงการให้บริการของเจ้าหน้าที่ฝ่ายพัฒนาชุมชม ประจำสำนักงานเขตหนองแขม กรุงเทพมหานคร เนื่องจากผู้ร้องแจ้งว่า เมื่อประมาณต้นเดือนเมษายน 2567 (ไม่ทราบวันที่ที่แน่ชัด) เวลาประมาณ 10.00 น. ผู้ร้องได้เดินทางไปติดต่อที่สำนักงานเขตหนองแขม เกี่ยวกับเรื่องการขอรับเงินช่วยเหลือจัดการศพผู้สูงอายุ จำนวน 3,000 บาท (สามพันบาทถ้วน) โดยได้ติดต่อที่ฝ่ายพัฒนาชุมชม ชั้น 1 ห้องอยู่ทางขวามือ โต๊ะเจ้าหน้าที่จะอยู่หันหน้าเข้าประตูโต๊ะแรก มีเจ้าหน้าที่เพศชาย (ไม่ทราบชื่อ-นามสกุล) อายุ 40-50 ปี สูงประมาณ 160-165 เซนติเมตร รูปร่างอวบ โดยได้ติดต่อเจ้าหน้าที่คนดังกล่าวแล้ว ทางเจ้าหน้าที่มีการนำใบมรณะบัตรไปตรวจสอบข้อมูล ที่โทรศัพท์และมีการคืนเอกสารให้ผู้ร้อง พร้อมแจ้งว่าในกรณีของผู้ร้องนั้นไม่เข้าเงื่อนไขการขอรับเงินจัดการศพผู้สูงอายุ อีกทั้งมีลักษณะพฤติกรรมการสนทนาที่ไม่เต็มใจให้บริการ ใช้น้ำเสียงที่ไม่สุภาพ แสดงสีหน้าไม่พอใจ และไม่มีการแนะนำให้ความช่วยเหลือผู้ใช้บริการ จากกรณีดังกล่าวส่งผลให้ผู้ร้องไม่ได้รับความพึงพอใจ และไม่ได้รับความสะดวกในการติดต่อใช้บริการเป็นอย่างมาก จึงประสงค์ให้หน่วยงานที่เกี่ยวข้องปรับปรุงการให้บริการของเจ้าหน้าที่คนดังกล่าวด้วยการตรวจสอบ และสั่งปลดเจ้าหน้าที่คนดังกล่าวออกจากงาน เพื่อเป็นการอำนวยความสะดวกให้แก่ผู้ใช้บริการต่อไป (บันทึกข้อมูลตามที่ผู้ร้องแจ้ง และผู้ร้องยินดีเปิดเผย ชื่อ-นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก                                                                                                                                                                                                                                                                                                                                                                                                                                           
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น 
#ศรท #ศรท1111
#1555 #citydata